Vyf kom om in brand in Oos-KaapFoto bloot ter illustrasie. (Foto: pixabay) Vyf mense is dood toe ŉ brand by ŉ sendelinghuis van die Metodistekerk in Askeaton- informele nedersetting in die Oos-Kaap. Brig. Tembinkosi Kinana, woordvoerder van die polisie, sê ŉ lid van die gemeenskap het die polisie Donderdagaand ontbied oor ŉ brand by ŉ huis waar vyf mense woon. “Brandbestryders kon die brand blus, maar die gesin het omgekom. Slegs een persoon, vermoedelik ŉ huishulp, ŉ vrou van 28 jaar oud, is gered. Sy is na ŉ nabygeleë hospitaal geneem vir mediese behandeling.” ŉ 46-jarige man, sy 29-jarige vrou, en hul drie kinders, ŉ dogtertjie en twee seuns almal tussen 3 en 11 jaar oud, is oorlede. “Die omstandighede rondom die voorval word ondersoek. ŉ Geregtelike doodsondersoek word gedoen.” Enigiemand met meer inligting oor die brand word versoek om Cala-polisiestasie te kontak by 047 877 0132.